મેયર બિનાબેન આચાર્ય અને સ્ટેન્ડિંગ કમિટી ચેરમેન ઉદયભાઈ કાનગડએ એક સયુંકત યાદીમાં જણાવે છે કે, ગત સાલ ચોમાસા દરમ્યાન ઓછો વરસાદ પડતા, સ્થાનિક જળાશયોમાં સંતોષકારક પાણીનો જથ્થો આવેલ નહિ તેમ છતાં શહેરને દૈનિક ૨૦ મિનીટ પાણી આપી શકાય તે માટે રાજ્ય સરકારનો પુરતો સહયોગ મળી રહેલ છે. માન. મુખ્યમંત્રી વિજયભાઈ રુપાણીએ રાજકોટ શહેરના નગરજનોને પાણી વાટે વલખા ન મારવા પડે અને શહેરની પાણીની સમસ્યાને કાયમી ભૂતકાળ બનાવવા, સૌની યોજના અંતર્ગત આજી-૧ ડેમ તેમજ ન્યારી-૧ ડેમને નર્મદા સાથે જોડાણ કરી, જરુરત મુજબ ડેમમાં નર્મદાના નીર ઠાલવવામાં આવે છે.